Hjeltefjorden

Hjeltefjorden er en 46 kilometer lang  fjord i Vestland, og er en viktig seilingsled inn til Bergen. 
Hjeltefjorden strekker seg fra Fedje i nord til Byfjorden i sør. Fjorden strekker seg fra Fedjeosen sør for Fedje i nord til Byfjorden i sør. I vest er fjorden avgrenset av Øygarden og Sotra, i øst av blant annet Radøy, Holsnøy, Herdla og Askøy.

Navnet Hjeltefjorden kan ha en sammenheng med det gamle norske navnet på Shetland – Hjaltland, ettersom sjøveien til Hjaltland gikk via Hjeltefjorden. En annen teori forbinder navnet til en ukjent lokal høvding ved navn Hjalte. Dette var et vanlig mannsnavn i Norge og på Island i sagatiden.

Referanser
Fossen, Anders Bjarne; Askøys historie Bind I, Bergen 1999, s. 49.

Hjeltefjorden på Norgeskart.no fra Statens kartverk

 Eksterne lenker 

 Bergen byleksikon på nett, om Hjeltefjorden

Kategori:Fjorder i Midthordland
Kategori:Fjorder i Nordhordland
Kategori:Fjorder i Øygarden
Kategori:Askøys geografi